Teises sõidus alustas liidrina Indrek Mägi, kuid avaringil haiget saanud ranne ei lubanud sellel kohal pikalt püsida. Liidriks tõusis avasõidus lõpuks tehniliste probleemide tõttu 12. kohale langenud Paršin. Tema järel Mihhailov, Lonka ja Priit Rätsep. Mihhailov  ja Lonka vahetasid mitmel korral kohti ja Rätsep püsis nende taga neljandana. Siis aga eksis liider Paršin, kes langes neljandaks ja nii said kõik temast ettepoole jäänud koha võrra kõrgemale. See aga ei seganud Paršinit taas mõned ringid enne lõppu liidriks tõusmast ja sõitu võitmast, Mihhailov teine, Lonka kolmas ja Rätsep neljas. Toomas Triisa tegi taas tugeva sõidu, lõpetades Petr Bartose järel kuuendana, Kristjan Rätsep pidi viimastel meetritel tunnistama sakslase, Christoph Häncheni 0,1 sekundilist  paremust.